section_heading: Tijek događaja
paragraph_text: Povjesničar Hrvoje Klasić piše za medije 2018. godine, da su muškarci iz Zrina uglavnom pripadali ustaškom pokretu, te da su sudjelovali u raznim ustaškim zločinima nad srpskim stanovništvom u okolnim krajevima od 1941. do 1943. godine; pa da su partizani morali uništiti Zrin kao važno ustaško uporište; također ukazuje da civili koji su zatečeni u Zrinu navodno nisu pobijeni, nego protjerani. Kao izvor takvih svojih saznanja, citira H. Klasić zapovijed Štaba Unske operativne grupe od 8. rujna 1943. godine, u kojem se obrazlagalo: “Zrin je najkrvavije razbojničko gnijezdo na Baniji. Zlotvori iz Zrina poubijali su, uz grozno mučenje, stotine i stotine ljudi, žena i djece, popalili su mnogo kuća i više puta pljačkali i susjedna svoja sela oko Zrina. Likvidiranjem ovog uporišta bit će uklonjen neprekidni teror nad okolnim stanovništvom”.<ref> Povjesničarka Vlatka Vukelić kritizirala je taj istup H. Klasića kao tendenciozan i lišen argumenata.<ref>